open-index/open-wikipedia-markdown huggingface dataset:
El Urumea

***El Urumea*** Baroja familiak Donostian XIX. mendearen bukaeran argitaratu zuen egunkaria da.
 
## Historia 
thumb|El Urumea, 1879tik 1885era Donostian argitaratu zen egunkaria.
Serafin Baroja Zornozak sortu zuen egunkaria 1879an eta bere anaia Rikardo izan zen zuzendaria. *El Urumea*k 1879tik 1885 arte iraun zuen, eta Rikardo Baroja zuzendariaren heriotzarekin amaitu zen egunkaria.

*El Urumea* hasierako garaian astean hiru egunetan argitaratzen zen baina berehala egunerokoa bihartu zen. Beste egunkarietako berriak hartzen zituen, Madrileko *El Liberal*, *El Imparcial* eta *La Correspondencia*, *El Noticiero Bilbaíno*, *El Eco de Navarra, El Anunciador Vitoriano* eta *Le Courier de Bayonne*.
Serafin Baroja izan zen egukariaren sortzailea eta jabea. Idazle izateaz gain, kazetari ere izan zen, Madrileko *El Tiempo* egunkariaren berriemaile eta *La Voz de Guipúzcoa* egunkariaren kolaboratzaile "Equich" izengoitiarekin sinatzen zituen artikuluak. 1883an *Bai, jauna bai* astekaria sortu zuen Iruñean.

Egunkariak lau orrialde zituen, eguneko alearen prezioa 5 zentimo zen, eta ale atzeratuak berriz, 10 zentimotan saltzen ziren. Egunkariaren egoitza eta inprenta hasieran Okendo kalean egon ziren, 1880ko abuztuan Esterlines kalera aldatu ziren, eta azkenik, 1884ko urritik aurrera Idiakez kalean egon ziren.

Rikardo Baroja, *El Urumea* egunkariko zuzendaria izateaz gain, Donostiako Udal Liburutegiko zuzendaria ere izan zen, Manterola ondoren. Buru belarri ibili zen egunkariarekin, lan gehienak berak egiten omen zituen eta garai hartako zenbait idazleren kolaborazioak lortu zituen, besteak beste, Nikolas Soraluze, Agirre Miramon, Alfredo Laffite, Joakin Jamar eta Antonio Peña Goñi.

*El Urumeak* bere burua definitzerakoan egunkari politikoa ez zela baieztatzen zuen, soilik Donostiaren eta Gipuzkoaren interesak defenditzen zituela berresten zuen. Hala ere, gai esanguratsuetan liberalen alde agertu ohi zen.

Egunkariaren bildumari dagokionez, Donostiako Liburutegi Nagusiak zenbaki guztiak gorde ditu, eta bilduma osoa digitalizatu eta publikoaren eskura jarri du Liburutegi Digitalean.

## Bibliografia 
*  Arantxa Arzamendi: «Catálogo de publicaciones periódicas donostiarras: 1800-1936». *Eusko Ikaskuntzen Nazioarteko Aldizkaria*, 38. urtea, XXV liburukia, 1. zenbakia, 1990eko urtarrila-ekaina.
*  *Biblioteca Municipal de Donostia-San Sebastián: catálogo de publicaciones periódicas*; dirección Eulalia San Agustín; coordinación Arantxa Arzamendi ; realización Arantxa Arzamendi y Eki Servicios Bibliotecarios. - Donostia: Asociación de Bibliotecarios de Gipuzkoa, 1992.

## Kanpo estekak 
* *El Urumea*, Donostiako Liburutegi Digitalean.
Rondo

**Rondoa** musika tresnetarako idatzi ohi zen musika mota da. Rondoan lelo bat errepikatzen zen hiru musika pasarte edo gehiagoren artean: ABACAD (…) A zen, beraz, egitura.

XVII. mendeko frantziar klabe-jotzaileen (François Couperin, Jean-Philippe Rameau, Jean-Henri d'Anglebert, besteak beste) musika motarik gogokoena zen. XVIII. mendetik aurrera sonataren, sinfoniaren, harizko tresnetako kuartetoaren edo kontzertuaren amaieran erabili izan zen musika mota hau. Frantses klabe-jotzaileen rondoaren eraginez garatu zen, baina musika pasarteak hiru baino ez ziren, eta lehendabiziko eta hirugarren pasarterako musika bera erabiltzen zen, sonataren egiturarekin bat eginik. Haydn, Mozart, Beethoven, Schubert, Schumann, Max Reger eta César Franck musikagileek, besteak beste, landu zuten rondoa.

## Erreferentziak 
## Kanpo estekak
Suszeptantzia

**Suszeptantzia elektrikoa** (B) admitantziaren zati irudikaria da. Admitantzia inpedantziaren alderantzizkoa da. Admitantziaren zati erreala konduktantzia da. **Suszeptantziaren** unitatea Nazioarteko Unitate Sisteman Siemensa da. Propietate hau lehenengoz Oliver Heavisideek definitu zuen, *permitantzia* izenarekin, 1887ko ekainean.

## Formula 
Admitantzia definitzen duen formula hurrengo da:
:Y = G + j B \,

non:
:*Y* admitantzia den, siemensetan neurtua.
:*G* konduktantzia den, siemensetan neurtua.
:*j* unitate irudikaria den,
:*B* **suszeptantzia** den, siemensetan neurtua.

Admitantzia (Y) inpedantziaren (Z) alderantzizkoa denez,

: Y = \frac {1} {Z} = \frac {1} {R + j X} = \left( \frac {R} {R^2+X^2} \right) + j \left( \frac{-X} {R^2+X^2} \right) = G + j B\,

edo
:B = Im(Y) = \left( \frac{-X} {R^2+X^2} \right) = \frac{-X}{|Z|^2}

non:

:Z = R + j X \,
:*Z* inpedantzia den, Ohmetan (Ω) neurtua.
:*R* erresistentzia den, Ohmetan (Ω) neurtua.
:*X* erreaktantzia den, Ohmetan (Ω) neurtua.

Oharra: **suszeptantzia** (B) admitantziaren zati irudikaria da.

Admitantziaren balioa hurrengoa da:

:\left | Y \right | = \sqrt {G^2 + B^2} \,

## Erreferentziak 
## Ikus, gainera 
* Admitantzia
* Inpedantzia elektriko
* Konduktantzia elektriko

## Kanpo estekak
Atxega jauregia

**Atxega jauregia** Gipuzkoako Usurbil udalerrian dagoen jauregi bat da. Atxega leinu zaharraren jaunarena. Usurbilen dauden obra zibil historikoetan nabarmenena, Saroe jauregiarekin batera, biak ere Gipuzkoako kultura ondasunak izendatuak daude. Gaur egun Atxega hotela da.

Aitzezarra kalean dago, herrigunetik kanpo baina alboan, N-634 errepidea eta Usurbilgo industrialdearen artean eta Usurbilgo geltokitik hurbil.

## Historia 
Jatorrizko dorretxea XV. mendean aipatzen da, Henrike IV.a Gaztelakoaren aginduz eraitsi egin zuten, Ahaide Nagusien beste dorretxe guztiekin batera. Ez dakigu zehatz noiz eraiki zuten Atxega Jauregia, gaur egungo eraikina XVIII. mendean barroko estiloan berreraiki zen.

Oria ibaiaren alde batean, ibaia eta Usurbilen arteko etxe bakarra izan da Atxega jauregia, urte luzez. XX. mendean beheraldi baten ondoren baserri bihurtu, ondoren borda moduan ibili eta azkenik abandonatua izan arte.

1964an monumentu historiko izendatu zuten. Azken urteetan berritu eta hotela eta jatetxea jarri dituzte bertan.

## Eraikina 
Eraikuntza bakarra da. Oinplano laukizuzena du, lau isuriko teilatua eta hiru pisukoa da. Harriz egindakoa da: harlangaitzezko paretek harlanduak eta izkinarriak dituzte.

Bereziki aurrealdea aipagarria da: aldetan bi eskailera eta armarri dotorea baititu.

## Gaur egun 
Azken berrikuntzarekin batera, etxe zaharrari beste eraikuntza zati bat eta igogailua erantsi zaizkio.

## Ikus gainera 
* Gipuzkoako kultura ondasunak

## Kanpo estekak
Mariborreko udaletxea

**Mariborreko udaletxea** () Mariborreko udal gobernuaren egoitza da, XVI mendean eraikia. Beheko solairuan bulegoez gain *Toti Rotovž* jatetxea dago, sukaldaritza esloveniarrean espezializatua.

## Historia 
1515 urtean eraiki zen udaletxea eta 1563 eta 1565 artean pizkundeko estiloan berriztu zen. XIX estilo klasikoan berriztu zuten baina ondoren XVI mendeko itxura itzuli zioten.

1941ean Adolf Hitler hirian izan zen eta udaletxeko balkoitik hitz egin zien hiriko alemaniarrei.

## Enparantza 
Hiriko enparantza nagusian dago, Drava ibaiertzetik gertu. Plaza honen izena *Glavni trg* da eta bertan egiten da hiriko merkatua. Esloveniako bigarren enparantza handiena da.

## Izurritearen oroigarria 
Enparantzan, udaletxearen mendebaldean "izurritearen oroigarria" dago (*Kužno znamenje*), 1680 urtean hiria erasan zuen Izurri Beltza oroitzen duena. Burges sinistedunek 1681ean eraiki zuten baina gaur egungoa Jožef Štraub eskultoreak 1743an egindakoa da. Marmol zuriz eginda dago eta bere oinarrian sei santu agertzen dira, Frantzisko Asiskoa, San Sebastian, Done Jakue, Antonio Paduakoa, Roke Montpellierkoa eta Frantzisko Xabierkoa, azken hau euskalduna. Seiren artetik zutabe bat altxatzen da eta goian Ama Birjinaren estatua da, 12 izar eta ilargia duen koroa buruan duela.

## Iruditegia 

Irudi:Rathaus-maribor.jpg|Udaletxea.
Irudi:SLO-Maribor13.JPG|*Glavni trg* enparantza.
Irudi:Kužno znamenje Maribor.jpg|Izurritearen oroigarria.
Irudi:SLO-Maribor15.JPG|Izurritearen oroigarria.
Irudi:Gasilska vaja na Glavnem trgu v Mariboru 1961 (3).jpg|1961eko argazkia.

## Kanpo estekak
Errukiaren Amaren basilika (Maribor)

**Errukiaren Amaren basilika** () Mariborreko eliza famatua da, **Frantziskotarren eliza** () izenaz ere ezagutzen dena.

## Historia 
XVII mendean Kaputxinoen eliza izan zen bertan eta hiriko esloveniarren parroika nagusia izan zen. XIX mendearen amaieran kaputxinoen elizaren eta Errukiaren amaren elizaren artean *Errukiaren Amaren basilika* altxatu zuten frantziskotarrek. Richard Jordan arkitektu vienarrak diseinatu zuen. 1900ko abuztuaren 11.an sagaratu zuen Mihael Napotnik apezpikuak.

## Arkitektura 
Hiru habearte ditu eta bi dorre handi aurrealdean. Eraikuntzan erabilitako adreilu gorriak Meljeko emakumeek ekarri zituzten.

Barnealdeko margolan gehienak Ferenz Pruszinskay margolari hungariarrarenak dira eta organoa aldiz Jožef Brandl maribortarrak egin zuen.

## Iruditegia 

Irudi:MB church 1.JPG|Basilikaren aurrealdea.
Irudi:Bazilika Matere Usmiljenja - Maribor - 02.jpg|Dorreak.
Irudi:Bazilika-Matere-Usmiljenja-Maribor.jpg
Irudi:MB Grajski trg 1.JPG

## Kanpo estekak
Mariborreko gaztelua

**Mariborreko gaztelua** () Mariborreko jauregi itxurako eraikina da, XV mendean eraikia. Azpialdean Mariborreko eskualdeko museoa dago.

## Historia 
Gaztelua Frederiko III.a enperadoreak eraiki arazi zuen 1475 eta 1483 artean, harresiaren ipar-ekialdea gotortzeko. Hurrengo mendeetan bere funtzioa galdu zuen eta aldian aldian egindako aldaketek jauregi feudala bihurtu zuten. Leopoldo I.a eta Karlos VI.a Germaniako Erromatar Inperio Santuko enperadoreak eta Paulo I.a Errusiakoa bertan egon ziren, bai eta Pio VI.a Aita Santua ere.

## Arkitektura 
Aipatzeko elementu arkitektoniko nagusiak honako hauek dira:
* Loreto kapera: 1675ean eraiki zen jauregiaren hegoaldean.
* Eskilara barrokoa: 1759an egina.
* Jaialdien aretoa: Lehenengo solairuan dago eta sabaia Jožef Gebler artistak margotu zuen.

## Iruditegia 

Irudi:Grad Maribor - 01.jpg
Irudi:Stari in mestni grad Maribor v Vischerjevi topografiji leta 1686.jpg|1686ko irudia.
Irudi:Grajski trg in grad 1961.jpg|1961eko irudia.

## Kanpo estekak
Bilibioko urmaela

[thumb|300px|Egungo [Conchas de Haro izeneko pasabidea, Bilibioko haitzetik ikusita.]]
**Bilibioko urmaela** Ebron zegoen aintzira izan zen, egungo Burgos, Araba eta Errioxa arteko mugan zegoena.

Juan Antonio Llorente errioxar jakintsuaren arabera, urmaelak lau legoako zabalera zuen Ircio eta Olaerreako mendietatik Portilla eta Trebiñukoetaraino. Obarenes mendien hegoaldean zegoen eta honen tontorrak bereizi zirenean, egungo Conchas sortu eta urmaela desagertu zen.

## Agirien lekukotasuna 
Estrabon geografoak, Posidoniok *De terrestribus et gesgraphici* bere lanean esandakoa jarraituz, Ebro gertakari meteorologiko zehatz baten gabe (agian, ipar haizea) gainezkatzen zela zioen. Domingo Herguetak Conchetan urmael handia zegoela uste zuen, ipar haizeari esker ur gehiago isuritzen zuena.

1012an Antso Gartzia kondeak Nave de Albura hiribilduari emandako foruan, Oroncilloren bokalean zegoen herri honen herritarrei portuko ontzietan egindako hilketak barkatzen zizkioten.

Oraindik XVI. mendean *prado de Bilibio* (Bilibioko larrea) eta *La Laguna* (urmaela) toponimoak erabiltzen zituzten.

## Erreferentziak 
## Kanpo estekak
Disko-makina

250px|thumb|Mahaigaineko disko-makina
200px|thumb|Esmeril-diskoa
**Disko-makina** makina-tresna bat da, motor elektriko batez eta bi diskoz osatua. Lanaren arabera disko mota desberdinak kokatzen dira motor elektrikoaren biraketa-ardatzaren bi muturretan. Gauzak zorrozteko, leuntzeko, bizarrak kentzeko, etab. erabiltzen da.

## Kanpo estekak
Aitzol Lasa

**Aitzol Lasa Oyarbide** (Barañain, 1978) nafar matematikaria eta matematika dibulgatzailea da. Matematikan lizentziaduna da Euskal Herriko Unibertsitatean 2005ean eta gaur egun matematika-irakasle eta matematikaren didaktikan ikertzailea dihardu Nafarroako Unibertsitate Publikoan.

2021ean, CalleMath izeneko Iruñean zehar ibilbide matematikoak antolatzeko proiektu bat sortu zuen.

GeoGebra programa librearen sustatzaile ezaguna da, gutxienez sei ikastaro eman zaituen 2013tik 2019ra bitarte.

## Erreferentziak 

## Kanpo estekak
Rotaflex

thumb|300px|Rotaflexa
**Rotaflexa** disko urragarri bat birarazten duen biraketa-tresna elektrikoa da. Gauzak zorrozteko, ebakitzeko, leuntzeko, bizarrak kentzeko eta antzeko lanetarako erabiltzen da. Rotaflexa erreminta arriskutsua da, eta ardura handiz erabili behar dugu; izan ere, gaizki erabiliz gero, ebaki larriak eragin ditzake, edota partikulak kanporantz jaurti.

## Kanpo estekak
Allen giltza

**Allen giltza** torlojuak lotzeko eta askatzeko erabiltzen den ebakidura hexagonaleko eta angelu zuzen formako tresna da.

## Historia 
Italian "brugola" bezala ezagutzen da, Egidio Brugola 1926an sortu zuelako. Jatorriz Allen giltzak Allen Manufacturing Companyaren marka erregistratua zen (Connecticut, 1943). Aurretik, 1936an Bauer & Schaurte Karcher konpainiak, Neussen (Alemania) sistema patentatua zuen; horregatik munduko toki askotan sistema Inbus (Innensechskantschraube Bauer und Schaurte) bezala ezagutzen da. Lantegi horrek Alemanian eta Herbehereetan patentatu zuen.

## Kanpo estekak
Onintze Salazar

**Onintze Salazar Pérez** (Begoña, Bilbo, 1971ko apirilaren 4a) euskal fisikari, meteorologo eta komunikatzailea da. Euskalmeteko langilea da, eta eguraldiaren berri eman ohi du Euskal Irrati Telebistako hedabideetan.

## Ibilbidea 
Fisikan lizentziatua da, Atmosferako Fisikan espezializatua. Ikasketak EHUren Leioako kanpusean hasi bazituen ere, azken urteak Bartzelonako Unibertsitatean gauzatu zituen. Lizentziatu berritan Ingurumenaren Prebentzio eta Ingeniaritza Masterra egin zuen Kataluniako Unibertsitate Politeknikoan.
[thumb|Onintze Salazar (*Berton*, 2001). [Tecnalia ikerketa zentroko energia eta ingurumen saileko (Miñaon kokatua) ikerlaria da. 2002an Euskalmeten lanean hasi zen. Postu horretan iragarpen lanak egiten, dibulgazioa eta formazio lanak egiten eta meteorologiaren eta klimatologiaren euskal terminologiaren sortze eta berritze lanetan parte hartu du. ETBko *Eguraldia* saioa zuzentzen du, eta tarteka aurkeztea ere tokatzen zaio. Euskal Herrian, telebistan, eguraldia aurkeztu duen lehen meteorologoa da. 

2024ko uztailetik aurrera komunikazio aholkularia da Eusko Jaurlaritzako Zientzia, Unibertsitate eta Berrikuntza Sailean.

## Bizitza pertsonala 
Bilbon jaio bazen ere, txikitatik uda garaian Gaubeara joaten zen eta gaur egun bertan bizi da. Seme-alaba bat du.

## Kanpo estekak 
* Onintze Salazar Twitterren
* Zientzialari (1): Onintze Salazar Zientzia Kaiera (2014-02-21)

## Erreferentziak
Karniola Garaia eskualde estatistikoa

**Karniola Garaia eskualde estatistikoa** () Eslovenia ipar-mendebaldeko eskualde estatistikoa da. Gobernurik eta administraziorik ez dauka.

## Geografia 
Esloveniako eskualderik menditsuena da, bertan kokatzen baitira Juliotar Alpeen ekialdea, Karavanke mendilerroa eta Kamnik-Savinjako Alpeen mendebaldea.

## Udalerriak 
18 udalerri dauzka bere barnean.
* Udalerri handienak:
** Kranj (37.151 bizt.)
** Jesenice (21.688 bizt.)
* Udalerri guztiak:
** Bled
** Bohinj
** Cerklje na Gorenjskem
** Gorenja Vas–Poljane
** Gorje
** Jesenice
** Jezersko
** Kranj
** Kranjska Gora
** Naklo
** Preddvor
** Radovljica
** Šenčur
** Škofja Loka
** Tržič
** Železniki
** Žiri
** Žirovnica

## Ondasun nabarmenak 
Turismoari dagokionez esloveniako bigarren eskualde turistikoena da. Juliotar Alpeetako paisaia ikusgarriak dira aipagarrienak.

Irudi:Kranj Mesto.jpg|Kranj.
Irudi:Kranj - Grad Kieselstein 01.jpg|Kieselstein gaztelua (Kranj).
Irudi:Bled1a.jpg|Bled.
Irudi:Blejski grad.jpg|Bledeko gaztelua.
Irudi:Lake Bled from the Mountain.jpg|Bled aintzira.
Irudi:Lake Bohinj Slovenia (4933698815).jpg|Bohinj aintzira.
Irudi:Tamar.jpg|Triglav Parke Nazionala.
Irudi:Triglav.jpg|Triglav mendia (2.864 m).
Irudi:Skrlatica2.JPG|Škrlatica mendia (2.740 m).
Irudi:Mangart (1).jpg|Mangart mendia (2.679 m).
Irudi:P jalovec...jpg|Jalovec mendia (2.645 m).
Irudi:Grintovec.jpg|Grintovec mendia (2.558 m).
Irudi:VelikiStol Mountain from Slovenia.jpg|Stol mendia (2.236 m).
Irudi:Vrsic2.JPG|Vršič mendatea.
Irudi:Škofja Loka Selška Sora 1.JPG|Škofja Loka.
Irudi:Radovljica old town centre.jpg|Radovljica.
Irudi:Burger SlapSavice.jpg|Savica ur-jauzia.
Irudi:BurgerPericnikPoleti.jpg|Peričnik ur-jauzia.

## Ikus, gainera 
* Esloveniaren banaketa administratiboa

## Kanpo estekak
Vigoko geltokia (argipena)

**Vigoko geltokiak** bi dira:
* **Vigo-Urzáiz geltokia**, Abiadura Handiko Trenarentzat.
* **Vigo-Guixar geltokia**, ohiko trenentzat eta nazioarteko konexioentzat (Oportora)
San Anton komentua (Tutera)

**San Anton komentua** Nafarroako Tutera udalerrian dagoen eta Antoniar fraideena izan zen komentu bat da. Tuterako Alde Zaharrean dago, San Anton kalean. Antoniarrak hirira ziurrenik XII. mendean iritsi ziren, jada XIII. mendean udalerrian heuren izatea aipatzen baita. Halere, XV. mendearen amaieran Tuterako Ebroko zubiaren beste ertzean eta gurutzearen alboan komentu berri bat eraiki zutela jakina da.

## Historia 
### Lehen komentua 
### Bigarren komentua 
## Ikus gainera 
* Tuterako historia

## Kanpo estekak
El Bosque

**El Bosque** leku ezberdinen izena da:
* **El Bosque (Cádiz)**, Txileko erdialdeko komuna eta hiri bat da.
* **El Bosque (Txile)**, Cádizko probintziako ekialdean dagoen udalerria da.
Al-Mundhir I.a

**Al-Mundhir I.a ibn Yahya al-Tujibi** (; 1021/1023 hila) Zaragozako taifako lehenengo errege independentea (1018-1021) izan zen, Banu Tujibi leinukoa.

Soldadu moduan hasi eta Almanzorren armadetan jenerala izatea lortu zuen. Horri esker, Tuterako (1005) eta Zaragozako (1013) wali bilakatu zen. Orduko *fitna* edo gerra-zibiletan omeiatarren alde egin zuen, Muhammad II.a al Mahdi (1009), Sulayman ibn al-Hakam (1013 eta 1016) eta Abd ar-Rahman IV.a (1018) kalifen alde hurrenez hurren.

Al-Andalusen zegoen anarkiari esker, independentzia aldarrikatu eta jada 1018an bere taifan txaponak egin zituzten. Politikari habila izan zen eta laster bere poterea finkatu zuen. Antso III.a Gartzeitz Nagusia iruindar erregea etsai nagusia izan zuen eta bere burua babesteko Berenguer Erramun I.a Bartzelonako kondearekin aliantza bat osatu zuen.

## Erreferentziak
Gorizia eskualde estatistikoa

**Gorizia eskualde estatistikoa** () Eslovenia mendebaldeko eskualde estatistikoa da. Gobernurik eta administraziorik ez dauka.

## Geografia 
Hiri handiena Nova Gorica da, Italiako Goriziarekin mugan dagoena. Azken honek ematen dio izena eskualde osoari. Gorizia lurralde historikoa eta Karniola Beherea lurralde historikoaren zati bat hartzen ditu.

## Udalerriak 
13 udalerri dauzka bere barnean.
* Udalerri handienak:
** Nova Gorica (32.763 bizt.)
** Ajdovščina (18.892 bizt.)
** Tolmin (12.198 bizt.)
** Idrija (11.990 bizt.)
* Udalerri guztiak:
** Ajdovščina
** Bovec
** Brda
** Cerkno
** Idrija
** Kanal ob Soči
** Kobarid
** Miren-Kostanjevica
** Nova Gorica
** Renče-Vogrsko
** Šempeter-Vrtojba
** Tolmin
** Vipava

## Ondasun nabarmenak 
Juliotar Alpeak, Soča ibaia eta Vipava harana dira aipagarriak. Honetaz gain Idrijako merkurio meategiak 2012an Gizateriaren Ondare izendatu zituen UNESCOk.

Irudi:Nova Gorica 0720069 1600x1062 77.jpg|Nova Gorica.
Irudi:Branik, Grad Rihemberk.jpg|Branik gaztelua.
Irudi:Tolmin600.jpg|Tolmin.
Irudi:Soca 4.jpg|Soča ibaia.
Irudi:Goce-Slovenia.jpg|Vipava harana.
Irudi:Šelštev, Idrija.jpg|Idrijako meategiaren sarrerako eraikina (Gizateriaren Ondare).

## Ikus, gainera 
* Esloveniaren banaketa administratiboa

## Kanpo estekak
Al-Mundhir II.a

**Al-Mundhir II.a ibn Yahya ibn al-Mundhir Muazz al-Dawlah al-Tujibi** ( ; 1038 hila) Zaragozako taifako hirugarren errege independentea (1036-1038) izan zen, Banu Tujibi leinukoa.

Gurasoak Yahya al-Mudhaffar eta Ismail al-Zafir Toledoko taifako erregearen alaba bat izan zituen. 1035ean Hisham II.a izeneko buruzagi bat bere buruari kalifa bat izendatu zuen Sevillan. Al-Mundhirrek, bere arbasoek egin zuten moduan, ez zuen kalifa berria onartu. Egoera aprobetxatuz, Abd Allah ibn al-Hakam bere lehengusua matxinotu eta 1038an Al-Mundhir erail zuen.

## Erreferentziak
Hego-ekialdeko Eslovenia eskualde estatistikoa

**Hego-ekialdeko Eslovenia eskualde estatistikoa** () Eslovenia hegoaldeko eskualde estatistikoa da, eskualde guztien artean handiena. Kroaziarekin egiten du muga. Gobernurik eta administraziorik ez dauka.

## Geografia 
Hiri handiena Nova Gorica da, Italiako Goriziarekin mugan dagoena. Azken honek ematen dio izena eskualde osoari. Gorizia lurralde historikoa eta Karniola Beherea lurralde historikoaren zati bat hartzen ditu.

## Udalerriak 
13 udalerri dauzka bere barnean.
* Udalerri handienak:
** Novo Mesto (36.296 bizt.)
** Kočevje (16.549 bizt.)
** Trebnje (14.641 bizt.)
** Črnomelj (14.580 bizt.)
** Ribnica (9.266 bizt.)
* Udalerri guztiak:
** Črnomelj
** Dolenjske Toplice
** Kočevje
** Kostel
** Loški Potok
** Metlika
** Mirna
** Mirna Peč
** Mokronog-Trebelno
** Novo Mesto
** Osilnica
** Ribnica
** Semič
** Sodražica
** Straža
** Šentjernej
** Šentrupert
** Škocjan
** Šmarješke Toplice
** Trebnje
** Žužemberk

## Ondasun nabarmenak 
Krka haraneko mahastietan *Cviček* ardoa ekoizten da.

Irudi:Novo mesto - letalski posnetek.jpg|Krka ibaia (Novo Mesto).
Irudi:Novo mesto Breg 2.JPG|Novo Mesto neguan.
Irudi:Kapitelj.jpg |San Nikolas katedrala (Novo Mesto).
Irudi:Rinza1-Kocevje.JPG|Kočevje.
Irudi:Ribnica 01.jpg|Ribnica.
Irudi:KostelG1.JPG|Kosteleko gaztelua.
Irudi:Zuzemberk1.JPG|Žužemberk.
Irudi:Cviček - Gospodična Trdinov vrh - Dolenjska.jpg|Cviček ardoa.

## Ikus, gainera 
* Esloveniaren banaketa administratiboa

## Kanpo estekak
Yahya al-Mudhaffar

**Yahya ibn al-Mundhir al-Mudhaffar al-Tujibi** ( ; 1036an hila) Zaragozako taifako bigarren errege independentea (1021/23-1036) izan zen, Banu Tujibi leinukoa.

Bere erreinaldiaren hasieran bere buruari Al-Qasim al-Mamun kalifaren hajib izendatu arren, laster al-Mudhaffar titulua aldarrikatu zuen eta taifan txaponak egiteari ekin zion. Aitaren politika jarraitu zuen eta Toledoko taifarekin harreman estua izan zuen. Lleida eta Tuterako qadia zen Sulayman ibn Huden leialtasuna bermatu zuen. Antso III.a Gartzeitz Nagusia iruindar erregea etsai nagusia izan zuen eta baita Gartzea III.a Santxez Naiarakoa eta Ramiro I.a Aragoikoa bere semeak ere. Ebroko goialdea arpilatu zuen eta Naiaran harrapakin handiak lortu zituen.

## Erreferentziak
Kostaldea-Karst eskualde estatistikoa

**Kostaldea-Karst eskualde estatistikoa** () Eslovenia mendebaldeko eskualde estatistikoa da, kostaldeko bakarra. Gobernurik eta administraziorik ez dauka.

## Geografia 
Esloveniako kostaldea hartzen du, Italia eta Kroaziaren artean gelditzen zaion zati estua (47 km), Adriatikoaren itsasertzetan. Barnealdean Karst lautada ere badu.

Škocjan leizeak 1986an UNESCOk Gizateriaren Ondare izendatu zituen.

## Udalerriak 
7 udalerri dauzka bere barnean.
* Koper (47.539 bizt.)
* Izola (15.922 bizt.)
* Sežana (12.583 bizt.)
* Piran (4.092 bizt.)
* Hrpelje–Kozina (4.038 bizt.)
* Divača (3.829 bizt.)
* Komen (3.515 bizt.)

## Ondasun nabarmenak 

Irudi:View of Koper from Zusterna.JPG|Koper.
Irudi:Koper Praetorian Palace.jpg|Jauregi pretoriarra (Koper).
Irudi:Koper Loggia.jpg|Loggia jauregia (Koper).
Irudi:Lukakoper.jpg|Koperreko kaia.
Irudi:SkocjanskeJame 2013jpg.jpg|Škocjan leizeak (Gizateriaren Ondarea).
Irudi:Piran, Slovenia.jpg|Piran.
Irudi:Izola - panorama.jpg|Izola.
Irudi:Portorož, Seča, Soline.jpg|Sečovlje gatzagak.
Irudi:Lipica.jpg|Lipizzan zaldiak (Lipica).

## Ikus, gainera 
* Esloveniaren banaketa administratiboa

## Kanpo estekak
Karintia eskualde estatistikoa

**Karintia eskualde estatistikoa** () Eslovenia iparraldeko eskualde estatistikoa da, Austriarekin mugan dagoena. Aintzinako Esloveniar Karintia eta Estiria Beherea eskualdeen zatiak hartzen ditu. Gobernurik eta administraziorik ez dauka.

## Udalerriak 
12 udalerri dauzka bere barnean.
* Udalerri handienak:
** Slovenj Gradec (17.032 bizt.)
** Dravograd (8.863 bizt.)
* Udalerri guztiak:
** Črna na Koroškem
** Dravograd
** Mežica
** Mislinja
** Muta
** Podvelka
** Prevalje
** Radlje ob Dravi
** Ravne na Koroškem
** Ribnica na Pohorju
** Slovenj Gradec
** Vuzenica

## Ondasun nabarmenak 

Irudi:Glavni trg (2).jpg|Slovenj Gradec.
Irudi:Dravograd2001c.jpg|Dravograd.
Irudi:Petzen Bergmassiv VoelkermarkterStausee.jpg|Peca mendia (2.126m).

## Ikus, gainera 
* Esloveniaren banaketa administratiboa

## Kanpo estekak
Al-Mustain I.a

'*Sulayman ibn Hud al-Judhami, *Al-Mustain* I.a*' ( ; 1047 hila) Zaragozako taifako bosgarren errege independentea (1038-1047) izan zen, Banu Hud leinuko lehendabizikoa. ''al Musta'in bi-llah* (Allahren laguntza bilatzen duena) titulua bereganatu zuen.

Gaztetan Almanzorren armadetan eta Kordobako kaliferriaren amaierako *fitna'' edo gerra-zibiletan borrokatu zuen. 1031 eta 1036 artean Hisham III.a azken kalifa babestu zuen Lleidan. Garai haietan Banu Tujibien eskuetan zegoen Zaragozako taifa eta Sulayman Lleida eta Tuterako qadi bihurtu zen.

1035ean Hisham II.a izeneko buruzagi bat bere buruari kalifa bat izendatu zuen Sevillan. Al-Mundhir II.ak, bere arbasoek egin zuten moduan, ez zuen kalifa berria onartu. Egoera aprobetxatuz, Abd Allah ibn al-Hakam bere lehengusua 1038ko udan matxinotu eta abuztuaren 23an errege-alkazarra hartu zuen. Abd Allahek Al-Mundhir eta Yekutiel ben Isaak bisir judua erail zituen. Laster, hajib titulua bereganatu eta txanponak egiteari ekin zion. Emir berriak, Sulayman ibn Hudi agintea promes egin arren, hitza jan zuen. Lleidako qadiak, Ismail Toledokoaren laguntza zuena, irailaren 20an Zaragozan sartu zen eta Abd Allah kargutik kendu zuen.

Laster, semeen artean zatitu zuen taifa: Lleidan Yusuf al-Mudhaffar, Huescan Lubb, Tuteran Mundhir, Calatayuden Muhammad eta Zaragozan, erregeorde moduan, Ahmad al-Muqtadir. Toledoko taifarekiko independentzia lortu nahian, Fernando I.a Gaztelakoa aliatu zuen. Horren ondorioz, Gartzia III.a Santxez Naiarakoa bere etsai bilakatu zen.

1047an hil zenean, seme guztiek bere independentzia aldarrikatu zuten. Hala ere, 1051n al-Muqtadirrek hegemonia bereganatu zuen.

## Erreferentziak
Ahmad al-Muqtadir

'*Abu Jafar Ahmad *al-Muqtadir bi-Llah* ibn Sulayman ibn Hud al-Judhami*' ( ; 1082 hila) Zaragozako taifako seigarren errege independentea (1046-1081) izan zen, Banu Hud leinuko bigarrena. *Al-Muqtadir bi-llah* (Allahren laguntzari esker boteretsua) titulua bereganatu zuen.

1038an Al-Mustain I.ak agintea lortu zuenean, semeen artean zatitu zuen taifa: Lleidan Yusuf al-Mudhaffar, Huescan Lubb, Tuteran Mundhir, Calatayuden Muhammad eta Zaragozan, erregeorde moduan, Ahmad al-Muqtadir. 1047an hil zenean, semeak haien artean borrokatu zuten boterea lortzeko. Al-Muqtadir hiriburua izanik, 1051rako hegemonia lortu zuen. Hala ere, Yusufek 1078ra arte iraun zuen Lleidan.

Al-Muqtadirren agintaldian, taifak bere urrezko aroa bizi zuen eta Aljaferia jauregia orduko andalustar intelektualen egoitza bihurtu zen. Politikoki Mediterraneoraino hedatu zituen bere mugak, 1076an Tortosa eta Deniako taifak barneratzeaz gain, Valentziako erregea bere basailu ere bihurtu baitzuen.

Errege kristauekin harreman zailak izan zituen: Tutera, Soria eta Guadalajara aldean Ramiro I.a Aragoikoa, Antso V.a Ramirez eta Alfontso VI.a Gaztelakoa borrokatu zituen.

## Erreferentziak
Drava eskualde estatistikoa

**Erdialdeko Eslovenia eskualde estatistikoa** () Esloveniako ekialdeko eskualde estatistikoa da, bertan dago herrialdeko bigarren hiria den Maribor. Gobernurik eta administraziorik ez dauka.

## Geografia 
Drava ibaiak Eslovenian egiten duen arroa hartzen du. Eskualdearen ipar-mendebaldean Austria dago eta hego-ekialdean Kroazia.

## Udalerriak 
41 udalerri dauzka bere barnean.
* Udalerri handienak:
** Maribor (112.088 bizt.)
** Slovenska Bistrica (25.176 bizt.)
** Ptuj (23.229 bizt.)
** Ormož (12.419 bizt.)
** Hoče-Slivnica (11.224 bizt.)
* Udalerri guztiak:

## Ondasun nabarmenak 

Irudi:Maribor Lent.jpg|Maribor, Drava ibaiaren ertzean.
Irudi:Maribor-TownHall.jpg|Mariborreko udaletxea.
Irudi:Maribor Grad 20070107.jpg|Mariborreko gaztelua.
Irudi:FranciscanChurch Maribor.jpg|Errukiaren Amaren basilika (Maribor).
Irudi:Maribor Zametovka vine and daughter.png|Munduko mahatsondorik zaharrena.
Irudi:Ptuj.jpg|Ptuj.
Irudi:Ptujski grad 03.jpg|Ptujko gaztelua.
Irudi:PtujskoJezero1.JPG|Ptuj urtegia.
Irudi:GradSlovenskaBistrica1.jpg|Bistricako gaztelua.
Irudi:Svetinje2.jpg|Ormožko mahastiak.
Irudi:Mariborsko pohorje panorama.jpg|Pohorje muinoak.

## Ikus, gainera 
* Esloveniaren banaketa administratiboa

## Kanpo estekak
Mura eskualde estatistikoa

**Mura eskualde estatistikoa** () Esloveniako eskualde estatistikoa da. Gobernurik eta adminsitraziorik ez du. Aitzinako Transmuralandia (Prekmurje) eskualde tradizionala hartzen du.

## Geografia 
Eslovenian ekialderen dagoen eskualde estatistikoa da. Hiru herrialderekin egiten du muga, ipar-mendebaldean Austria du, ekialdean Hungaria eta Hegoaldean Kroazia. Mura ibaiak ematen dio izena eskualdeari.

## Udalerriak 
27 udalerri dauzka bere barnean.
* Udalerri handienak:
** Murska Sobota (19.016 bizt.)
** Ljutomer (11.573 bizt.)
** Lendava (10.609 bizt.)
* Udalerri guztiak:

## Ondasun nabarmenak 

Irudi:MurskaSobota1.jpg|Murska Sobota.
Irudi:Grad Murska Sobota.jpg|Murska Sobotako gaztelua.
Irudi:20100819-Ljutomer-Hauptplatz-Slovenija.jpg|Ljutomer.
Irudi:Lendavski grad 01.jpg|Lendavako gaztelua.
Irudi:Mura-slovenija-f-2012-07-PV.JPG|Mura ibaia Eslovenian.

## Ikus, gainera 
* Esloveniaren banaketa administratiboa

## Kanpo estekak
Yusuf al-Mutaman

'*Abu-Amir Yusuf *al-Mutaman* ibn Ahmad ibn Sulayman ibn Hud al-Judhami*' ( ; 1085ean hila) Zaragozako taifako zazpigarren errege independentea (1081-1085) izan zen, Banu Hud leinuko hirugarrena. *Al-Mutaman bi-llah* (Allahren laguntzari esker babeslea) titulua bereganatu zuen.

Al-Muqtadir bere aita 1081ean hil zenean, taifaren mendebaldea (Zaragoza, Tutera, Huesca eta Calatayud) jarauntsi zuen, Mundhir bere anaia kostaldea (Lleida, Monzón, Tortosa eta Denia) izanik. Iparraldetik Antso V.a Ramirezek eskualdea erasotzen zuenez, El Cid mertzenarioa alokatu behar izan zuen hiriburua defenditzeko. Gaztelar mertzenarioak nafar-aragoiarren erasoak oztopatu arren, 1083an Graus, Ayerbe, Bolea, Arascués eta Arguedas galdu zituen.

Gainera, errege jakintsua izan zen, matematika, astronomia eta filosofia landu zituen. Bere lanik garrantsitsuena *Kitab al-Istikmal* edo *Hobeezintasunaren liburua* () izan zen, non geometria azaltzen da. Cevaren teorema lehendabizikoz frogatu zuen.

## Erreferentziak
Al-Mustain II.a

'*Ahmad *Al-Mustain II.a* ibn Yusuf ibn Ahmad ibn Sulayman ibn Hud al-Judhami*' ( ; 1110ean hila) Zaragozako taifako zortzigarren errege independentea (1085-1110) izan zen, Banu Hud leinuko laugarrena. *Al-Mustain bi-llah* (Allahren laguntza bilatzen duena) titulua bereganatu zuen.

Yusuf al-Mutamanen semea eta oinordekoa, erreinaldia hasi eta berehala kristauen erasoak jasan zituen. 1086an Alfontso VI.a Gaztelakoak hiriburua setiatu zituen. Toledo jada kristauen eskuetan zegoenez eta Al-Mutamid ibn Abbad Sevillako erregeak mehatxua aurre egiteko, almorabideen laguntza eskatu zuen. Yusuf ibn Tashufinek itsasartea zeharkatuz kristauak menderatu zituen Sagrajasko guduan.

1090ean almorabideek itzuli eta taifa guztiak konkistatu zituzten, Zaragozakoa izan ezik. Hala ere, kristauak jada geldiezinak ziren: 1089an Monzón, 1091n Balaguer eta 1096an, Alcorazko gudua eta gero, Huesca hartu zituzten. Al-Mustainek Alfontso VI.a Gaztelakoari paria'k ordaindu behar izan zizkion.

1110eko urtarrilaren 24an Alfontso I.a Nafarroakoak Ejea eta Deustia hartuberriak zituen eta Valtierrako guduan Al-Mustain menderatu eta hil zuen.

## Erreferentziak
Abdelmalik ibn Ahmad

'*Abdelmalik ibn Ahmad *Imad al-Dawla* ibn Yusuf ibn Ahmad ibn Sulayman ibn Hud al-Judhami*' ( ; 1130ean hila) Zaragozako taifako bederatzigarren eta azken errege independentea (1110) izan zen, Banu Hud leinukoa. *Imad al-Dawla* (leinuaren zutabea) titulua bereganatu zuen.

Al-Mustain II.aren semea, aita Valtierrako guduan hil zenean, bere oinordeko bilakatu zen. Valentziako wali almorabidea taifaren hiriburua bereganatzea saiatu arren, zaragozarrek huditarren alde egin zuten. Hala ere, urte hartako maiatzean Abdelmalikek kristauekin harremanak zituela zabaldu zenean, bertokoek Ibn al-Hayy Valentziako wali berriari hiria eskaini zioten.

Abdelmalikek ihes egin zuen eta Rueda de Jalóngo gotorlekuan babestu zen. Han jauregi txiki bat mantendu zuen, Borja eta Calatayud barnean zituena. 1130 hil zen arte, Aragoiko erregearen aliatua izan zen. Zafadola bere semea oinordeko bilakatu zen.

## Erreferentziak
1950eko Munduko Alpetar Eski Txapelketa

**XI. Munduko Alpetar Eski Txapelketa** Aspen (Colorado, Estatu Batuak) herrian ospatu zen, 1950eko otsailaren 13a eta 18a bitartean, Nazioarteko Eski Federazioak (NEF) eta Estatu Batuetako Eski Federazioak antolatuta.

## Emaitzak 
### Gizonezkoak 
### Emakumezkoak 
## Domina zerrenda 
## Kanpo estekak
Alpetar Eskia 1952ko Neguko Olinpiar Jokoetan

**Alpetar Eskia 1952ko Neguko Olinpiar Jokoetan** Oslo (Norvegia) hirian ospatu zen, 1952ko otsailaren 14a eta 20a bitartean.

## Emaitzak 
### Gizonezkoak 
### Emakumezkoak 
## Domina zerrenda 
## Kanpo estekak
Komuneko paper-euskarri

thumb|300px
**Komuneko paper-euskarria** komuneko paper biribilkiak jarri eta bertatik papera hartzeko euskarriak dira, gehienetan paretari itsasita. Bi motakoak daude: biribilkiak horizontalean eta bertikalean hartzen dutenak.

## Kanpo estekak
KAA Gent

**KAA Gent** edo **Koninklijke Atletiek Associatie Gent** Belgikako futbol taldea da, Gante hirian egoitza daukana. Belgikako liga bat eta hiru kopa irabazi ditu.

## Historia 
1864 urtean sorturiko taldea da, Belgikako zaharrenetakoa, hasiera batean hockey-an eta lasterketatan aritzen zen. Dena dela futbolaren atala 1900 urtean eratu zen. *Société Gymnastique la Gantoise* izen frantsesarekin sortu zen eta gaur egungo izen neerlandesa 1971 urtean hartu zuen. ''De Buffalo's'' ezizenaren jatorria XX menearen hasieran jarrio zioten Buffalo Billek bere zirkuarekin hirira etorri zenean.

Gante 1913 eta 1929 artean Belgikako lehen mailan aritu zen, bai eta 1937 eta 1967 artean ere. 1954 urtean hirugarren egin zuen ligan, bigarrenarekin berdinduta eta RSC Anderlecht irabazlearengandik puntu bakarrera. Lehenengo titulua 1964ko kopa izan zuen eta hurrengo urtean Europako Errekopa jokatu zuen, dena dela lehenengo itzulian West Ham United-ek kanporatu zuen.

1967an jeitsi zenetik arazo ugari izan zituen eta hirugarren mailan ere aritu zen 1974-75 denboraldian. 1980an berriz lehen mailara igo zen eta 1984an bigarren Kopa eskuratu zuen. Hurrengo urteetan ligako goiko postuetan ibili zen eta jokatu zuen UEFA Kopan ere. 1987an berriz maila galdu zuen baina 1989an berriz igo eta ordutik lehen mailan mantendu da.

1992ko UEFA Kopan Lausanne-Sport, Eintracht Frankfurt eta Moskuko Dinamo garaituta final laurdenak jokatu zituen Amsterdamgo Ajaxen aurka. Etxean 0-0 berdindu zuen baina Amsterdamen 3-0 galdu zuen.

XXI mendean 2006 eta 2007an UEFA Intertoto kopako finalak jokatu zituen baina ezizn izan zuen titulua irabazi, 2006an Grasshopper-ek 3-2 irabazi zion eta 2007an Aalborg-ek emaitza berarekin. 2010an Belgikako hirugarren kopa lortu zuen eta ligan bigarren gelditu zen. 2014-15 denboraldian lehenengo aldiz Ligako txapelduna izan zen.

## Palmaresa 
### Belgikan: 5 
* Belgikako Liga (1): 2015.
* Belgikako Kopa (4): 1964, 1984, 2010, 2022.
* Belgikako Superkopa (1): 2015.

### Nazio artean: 0 
* UEFA Kopa (0): final laurdenak 1992an.
* UEFA Intertoto Kopa (0): finalista 2006 eta 2007an.

## Kanpo estekak 
*  Webgune ofiziala
Sava Beherea eskualde estatistikoa

**Sava Beherea eskualde estatistikoa** () Esloveniako eskualde estatistikoa da, txikienetako bat, 4 udalerri besterik ez baititu. Gobernurik eta adminsitraziorik ez du.

## Geografia 
Eslovenia ekialdean dagoen eskualde estatistikoa da. Sava ibaiak ematen dio izena eskualdeari. Kroaziarekin egioten du muga.

## Ekonomia 
Esloveniako zentral nuklear bakarra Krško hirian dago.

## Udalerriak 
* Krško (25.893 bizt.)
* Brežice (24.252 bizt.)
* Sevnica (17.414 bizt.)
* Kostanjevica na Krki (2.399 bizt.)

## Ondasun nabarmenak 

Irudi:Krško.jpg|Krško.
Irudi:Cesta prvih borcev (First Fighters' Street), Brežice.jpg|Brežice.
Irudi:GradBrezice3.JPG|Brežiceko gaztelua.
Irudi:Sevnica2.JPG|Sevnica.
Irudi:Kostanjevica-grad-samostan-3.JPG|Kostanjevica na Krki-ko abadetxea.
Irudi:Gorjanci.jpg|Gorjanci muinoak.

## Ikus, gainera 
* Esloveniaren banaketa administratiboa

## Kanpo estekak
Erdialdeko Sava eskualde estatistikoa

**Sava Beherea eskualde estatistikoa** () Esloveniako eskualde estatistiko txikiena da, 3 udalerri besterik ez baititu, hala ere Trbovlje hiria herrialdeko bederatzigarrena da populazioan. Gobernurik eta administraziorik ez du.

## Geografia 
Eslovenia erdialdean dagoen eskualde estatistikoa da. Sava ibaiak ematen dio izena eskualdeari.

## Udalerriak 
* Trbovlje (18.248 bizt.)
* Zagorje ob Savi (17.067 bizt.)
* Hrastnik (10.121 bizt.)

## Ondasun nabarmenak 

Irudi:Trbovlje - ulica Sallaumines, stanovanjski bloki.jpg|Trbovlje.
Irudi:Zagorje - cerkev poleti.jpg|Zagorje ob Savi.
Irudi:Center Hrastnika.jpg|Hrastnik.

## Ikus, gainera 
* Esloveniaren banaketa administratiboa

## Kanpo estekak
Kris Allen

**Kristopher Neil "Kris" Allen** (Conway, Arkansas, 1985eko ekainaren 21a) musikari estatubatuarra da, American Idol saioaren zortzigarren denboraldiko irabazlea da. Saio horretan parte hartu baino lehen, *Brand New Shoes* izeneko bilduma argitaratu zuen bere kabuz 2007. urtean.

Idol saioa irabazi zuen abestiak, *No boundaries* eta bere *Heartless*en bertsioak Billboarden Top 20an jarri zuten. Saioa eta gero, 2009ko azaroaren 17an bere izeneko bilduma argitaratu zuen, Jive Recordsen laguntzarekin. Bildumaren abesti nagusia, ''Live like we're dying*, 2009ko irailaren 21 argitaratu zen, 1.7 milioi salduz. Allen-en bigarren bildumarik garrantzitsuena, Thank You Camelia, 2012ko maiatzaren 22an argitaratu zen, eta bilduma horretako abestirik garrantzitsuena, *The vision of love'', 2012ko martxoaren 26an argitaratu zuen.

## Kanpo estekak 
*  Webgune ofiziala
Passenger

**Michael David Rosenberg** (Brighton, 1984ko maiatzaren 17a), ***Passenger*** izenarekin ezaguna, folk - rock musikaren abeslari eta konpositore ingelesa da. Bere ezizena dator bera sortzaile, abeslari nagusia eta konpositore izan zen folk-rockeko bandatik. Bere taldekideak bandatik joan zirenean, Michaelek izena beretzat hartu zuen.

2007an bere lehenengo bilduma argitaratu zuen, ''Wicked Man's Rest* izenekoa. 11 abestiak Andrew Phillips-ek eta Mike Rosenberg-ek idatzi zituzten. Bere azken bilduma *Whispers'' izenekoa da, 2014. urtekoa.

## Kanpo estekak 
*  Webgune ofiziala
Bentara noa

**Bentara noa** euskal amodiozko abesti herrikoi bat da. 1984ean Mikel Laboa abeslariak *Sei* diskoaren barnean argitaratu zuen.

## Hitzak 
*Bentara noa*
*bentatik nator*
*bentan da nire gogoa*
*bentako arroxa krabelinetan*
*hartu dut amodioa*

*Ez dakit zer dan neure maitea
*ene aspaldiko bizia
*gurina sutan oi dan bezala
*urtu zait gorputz guztia.

## Kanpo estekak 
* *Bentara noa* abestia entzungai. Youtube.com
Ballade des dames du temps jadis

***Ballade des dames du temps jadis*** («Behialako emaztekien balada») François Villon frantziar idazlearen olerkirik ezagunenetako bat da. Bertan egileak mitologia eta historiako emakume ospetsuen oroitzapena egiten du, *Ubi sunt*? topikoa erabiliz. *Grand Testament* (1462, «Testamentu Handia») lanaren zati da.

## Baladaren testua 
## Erreferentziak 
## Kanpo estekak
Erdialdeko Eslovenia eskualde estatistikoa

**Erdialdeko Eslovenia eskualde estatistikoa** () Esloveniako eskualde estatistikoa da, bertan dago herrialdeko hiriburua den Ljubljana

## Geografia 
Izenak dioen bezala herrialdearen erdialdea hartzen du, aintzinako Karniola eskualdearen zentrua. Ljubljanako lautada da nagusi eremuan eta 2011ean UNESCOk Gizateriaren Ondare izendatu zituen Ljubljanako padurak, Alpeen inguruko historiaurreko palafitoak multzoan.

## Udalerriak 
26 udalerri dauzka bere barnean.
* Udalerri handienak:
** Ljubljana (285.857 bizt.)
** Domžale (34.753 bizt.)
** Grosuplje (19.842 bizt.)
** Vrhnika (16.564 bizt.)
** Ivančna Gorica (15.963 bizt.)
** Medvode (15.868 bizt.)
** Litija (15.054 bizt.)
* Udalerri guztiak:

## Ondasun nabarmenak 

Irudi:Ljubljana from the Castle.JPG|Hiriaren ikuspegia, atzean Alpeak.
Irudi:Stolnica-Ljubljana.JPG|Ljubljanako katedrala eta gazteluaren muinoa.
Irudi:Ljubljana Castle from Ljubljana.jpg|Ljubljanako gaztelua.
Irudi:Ljubljana - Annunciation Church.jpg|Deikundeko eliza frantziskotarra (Ljubljana).
Irudi:Ljubljanica 01.jpg|Ljubljanica ibaia (Ljubljana).
Irudi:Ljubljana marsh - W.jpg|Ljubljanako padurak (Gizateriaren Ondare).
Irudi:Borovnica, Slovenia.jpg|Borovnica.
Irudi:Kamnik view.jpg|Kamnik.
Irudi:Velika planina 4.JPG|Kamnik Alpeak.
Irudi:SLO-Litija5.JPG|Litija, Sava ibaiaren ertzean.

## Ikus, gainera 
* Esloveniaren banaketa administratiboa

## Kanpo estekak
Sinusoide

[400px|thumb|*A* = *ω* = 1 eta *φ* = 0 propietatedun [sinu funtzioa]]

Matematikan, **sinusoide** bat sinu funtzioa grafikoki irudikatzen duen kurbari deitzen zaio, eta baita funtzioari berari.

## Ezaugarriak 
Sinusoidea hurrengo adierazpen matematikoekin deskribatu daiteke:

:y(x) = A\ {\rm{sen}} \left( x  + \varphi \right )

:y(x) = A\ {\rm{sen}}\left (\omega x + \varphi \right )

:y(x) = A\ {\rm{sen}} \left (\frac {2\pi }{T}x + \varphi \right )

250px|thumb|eskuinera|Sinusoide baten parametro ezaugarriak

non:
* *A* oszilazioaren anplitudea den.
* *ω* abiadura angeluarra den; \omega  = 2\pi f.
* *T* oszilazioaren periodoa den; T = {1}/{f}.
* *f* oszilazioaren maiztasuna den.
* *ωx* + *φ* oszilazioaren fasea den.
* *φ* hasierako fasea den.

## Sinusoide eta kosinusoidea 
[400px|thumb|eskuinera|[Sinu eta kosinu funtzioen grafikoak fase desberdindun sinusoideak dira.]]

Kosinusoidea (kosinu), edo maiztasun berdindun edozein sinu eta kosinuren konbinazio lineal bat, **sinusoide** baten bihurtu daiteke eta alderantziz:

: {A\ {\rm{sen}} \left (\omega x + \varphi \right ) = M\rm{sen}} \left (\omega x \right ) + N \cos \left (\omega x \right )

non
* A^2 = M^2 + N^2 \,
* \varphi  = \arctan \frac {N}{M}

M\varphi  = \arctan \frac {N}{M}+π

## Ikus gainera 
* Abiadura angeluar

## Kanpo estekak
Abd Allah ibn al-Hakam

**Abd Allah ibn al-Hakam al-Tujibi** ( ; 1038an hila) Zaragozako taifako laugarren errege independentea (1038) izan zen, Banu Tujibi leinuko azkena.

1035ean Hisham II.a izeneko buruzagi bat bere buruari kalifa bat izendatu zuen Sevillan. Al-Mundhir II.ak, bere arbasoek egin zuten moduan, ez zuen kalifa berria onartu. Egoera aprobetxatuz, Abd Allah ibn al-Hakam bere lehengusua 1038ko udan matxinotu eta abuztuaren 23an errege-alkazarra hartu zuen. Abd Allahek Al-Mundhir eta Yekutiel ben Isaak bisir judua erail zituen. Laster, hajib titulua bereganatu eta txanponak egiteari ekin zion. Lleidako qadia zen Sulayman ibn Hudi agintea promes egin arren, hitza jan zuen. Lleidako qadiak, Ismail Toledokoaren laguntza zuena, irailaren 20an Zaragozan sartu zen eta Abd Allah kargutik kendu zuen. 28 egun besterik ez zen boterean izan.

## Erreferentziak
Karniola Beherea-Kostaldea eskualde estatistikoa

**Karniola Beherea-Kostaldea eskualde estatistikoa** () Eslovenia hego-mendebaldeko eskualde estatistikoa da. Gobernurik eta administraziorik ez dauka. 2015eko urtarrilerarte **Karniola-Karst eskualde estatistikoa** (*Notranjsko-kraška statistična regija*) izena izan zuen.

## Geografia 
Hiri handiena Postojna da. Eskualde estatistikoen arteko txikienetakoa da eta dentsitate baxuena duena ere bai. Kroaziarekin egiten du muga hegoaldean.

Lurralde karstikoa da eta herrialdeko hiru leize ezagun daude bertan, Postojnakoa, Križna eta Planina. Zoru karstikoak bestalde aintzira intermitenteak sortzen ditu, hau da eurijasen ondorioz leizeak bete eta lurraldea urpean gelditzen direnean eratzen direnak, Cerknica aintzira eta Palčje aintzira esate baterako.

## Udalerriak 
6 udalerri dauzka bere barnean.
* Postojna (15.675 bizt.)
* Ilirska Bistrica (13.923 bizt.)
* Cerknica (10.284 bizt.)
* Pivka (5.926 bizt.)
* Loška Dolina (3.640 bizt.)
* Bloke (1.578 bizt.)

## Ondasun nabarmenak 

Irudi:Postojna view.jpg|Postojna.
Irudi:Burger PostojnskaJama.jpg|Postojnako leizea.
Irudi:Burger KriznaJama 02.jpg|Križna leizea.
Irudi:PlaninskaJama.jpg|Planina leizea.
Irudi:Predjama Castle (372338846).jpg|Predjamako gaztelua.
Irudi:2014 Cerniško jezero Slovenia.jpg|Cerknica aintzira, Esloveniako handiena.
Irudi:Palsko jezero.jpg|Palčje aintzira.
Irudi:20130530 Postojna 10.jpg|Pivka ibaia.
Irudi:Snežnik (11567891613).jpg|Snežnik mendia (1.796m).
Irudi:BloskaPlanota1.JPG|Bloke lautada.

## Ikus, gainera 
* Esloveniaren banaketa administratiboa

## Kanpo estekak
Savinja eskualde estatistikoa

**Savinja eskualde estatistikoa** () Esloveniako eskualde estatistikoa da. Gobernurik eta adminsitraziorik ez du.

## Geografia 
Eslovenia ekialdean dagoen eskualde estatistikoa da. Savinja ibaiaren arroa hartzen du eta honek ematen dio izena eskualdeari. Mendebaldean Austriarekin egiten du muga eta ekialdean Kroaziarekin.

## Udalerriak 
33 udalerri dauzka bere barnean.
* Udalerri handienak:
** Celje (48.868 bizt.)
** Velenje (32.973 bizt.)
** Žalec (21.255 bizt.)
** Šentjur pri Celju (18.922 bizt.)
* Udalerri guztiak:

## Ondasun nabarmenak 

Irudi:Celje - pogled z gradu2.jpg|Celje.
Irudi:Celje Celjski grad 006.jpg|Celjeko gaztelua.
Irudi:Celje Celjski dom 001.jpg|Celjeko Ekintza zentrua.
Irudi:Panorama Velenja 2010.jpg|Velenje.
Irudi:Velenjski grad poleti.jpg |Velenjeko gaztelua.
Irudi:Hum-from-Lasko-01.jpg|Laško.
Irudi:GornjiGrad1.JPG|Gornji Grad.
Irudi:Zice outside.jpg|Žiče monasterioaren hondarrak (Slovenske Konjice).
Irudi:Celjski grad.JPG|Savinja ibaia.
Irudi:Slap Rinka 2.JPG|Rinka ur-jauzia, Esloveniako altuena.

## Ikus, gainera 
* Esloveniaren banaketa administratiboa

## Kanpo estekak
Eko

**Eko** (, *Ēkhō*), greziako mitologian, oihartzuna irudikatzen zuen oreadea zen. Bere berriketarekin Hera Zeusen emaztearen arreta erakarri zuen, Zeusen amodiozko abenturetan zebilen bitartean; horregatik, Hera jainkosak lehenbiziko hitza sekula ez aterako zigorra ezarri zion Ekori. Nartzisoz maitemindu zen Eko, baina hark jaramonik egiten ez zionez, atsekabez hil zen. Beste elezahar baten arabera, Panek zion maitasunari uko egiteagatik, haren mendeko artzain batzuek lau puskatan zatitu zuten. Bi elezahar hauen arabera, ahoskatzen diren azken silaben oihartzuna da Ekok mundu honetan utzi duen arrasto bakarra.

## Erreferentziak 
## Kanpo estekak
Martin Enrikez Lakarrakoa

**Martin Enrikez Lakarrakoa** Lakarra eta Ablitasko jaun hauen izena da:
* Martin I.a Enrikez Lakarrakoa (1316–1368), Nafarroako lehenengo mariskala.
* Martin II.a Enrikez Lakarrakoa (1364–1410), Nafarroako bigarren mariskala eta aurrekoaren semea.
* Martin III.a Enrikez Lakarrakoa (1393–1428), aurrekoaren semea.
Pasaia Kirol Elkartea

**Pasaia Kirol Elkartea** Pasaiako futbol taldea da, Pasai Antxon egoitza duena. 1941an sortua, gaur egun Hirugarren Mailaren IV. multzoan dabil.

## Datuak 
2024-25 denboraldia barne.
* **Denboraldiak Lehenengo Mailan**: 0
* **Denboraldiak Bigarren Mailan**: 0
* **Denboraldiak Bigarren B Mailan**: 0
* **Denboraldiak Lehen Federazioan**: 0
* **Denboraldiak Bigarren Federazioan**: 0
* **Denboraldiak Hirugarren Mailan**: 14
* **Denboraldiak Hirugarren Federazioan**: 4
* Emaitzarik onena: 9.a (Hirugarren Mailan, 2015-16 denboraldian)

### Azken urteak 
## Palmaresa 
* Gipuzkoako Ohorezko Erregionala (4): 1966, 1987, 2003, 2018

## Kanpo estekak